கேள்வி: நன்னன் - நன்னன் பற்றிய குறிப்புகளைத் தரும் சங்கப்பாடல்கள் பற்றி தகவல் சொல்.
பதில்: *மதுரைக்காஞ்சி - அடி 618 *மலைபடுகடாம் - அடி 64, 467 *நற்றிணை 270, 391 *குறுந்தொகை 73, 292 *பதிற்றுப்பத்து 40, பதிகம் 4, 88 *அகநானூறு 15, 44, 142, 152, 173, 199, 208, 349, 356, 392 *புறநானூறு 151 *அகநானூறு 258 (நன்னன் உதியன்), அகநானூறு 97 (நன்னன் வேண்மான்)தொகுத்துக் காட்டியுள்ள நூல் - INDEX DES MOTS DE LA LITERATURE TAMOULE ANCIENNE (1970) (சங்கநூல் சொல்லடைவு)
கேள்வி: நன்னன் - பேரிசை நன்னன் என்பது என்ன?
பதில்: :மதுரையில், சங்ககாலத்தில் 'மாயோன் மேய ஓண நன்னாள்'மதுரைக்காஞ்சி - அடி 591 விழாவும், 'பேரிசை நன்னன் பெரும்பெயர் நன்னாள்'மதுரைக்காஞ்சி - அடி 618 விழாவும் இரவெல்லாம் மகிழ்ச்சி ஆரவாவாரத்துடன் கொண்டாடப்பட்டது.
கேள்வி: நன்னன் - பெண்கொலை புரிந்த நன்னன் பற்றி விளக்கவும்.
பதில்: * இவனது காவல்மரம் - மா மரம் :நன்னனது காவல்மரத்து மாம்பழம் ஒன்றை ஆற்றுவெள்ளம் ஆடித்துக்கொண்டுவந்தது. அது இன்னாருடையது என அறியாமல் ஆற்றில் நீராடிக்கொண்டிருந்த கோசர்குடிப் பெண் அதனை எடுத்துத் தின்றுவிட்டாள். இதனை அறிந்த நன்னன் அந்தப் பெண்ணுக்குக் கொலைதண்டனை விதித்தான். கோசர்குடியினர் நன்னனிடம் முறையிட்டனர். அவனது மாம்பழத்தைத் தின்ற தவற்றுக்காக அவளது எடைக்கு எடை பொன்னும், 81 யானைகளும் தண்டமாக ஏற்றுக்கொண்டு அவளை விட்டுவிடும்படி மன்றாடினர். நன்னன் அவர்களின் வேண்டுகோளுக்கு இணங்காமல் அவளைக் கொன்றுவிட்டான். அதனால் புலவர் இவனைப் 'பெண்கொலை புரிந்த நன்னன்' எனக் குறிப்பிடுகிறார். பரணர் - குறுந்தொகை 292 :பாழி என்னுமிடத்தில் போர். ஆய் எயினனை மிஞிலி பிழைக்க முடியாத அளவுக்குக் வெட்டிப் புண்ணாக்கினான். ஆய் எயினன் வேளிர்குடி வீரன். நன்னன் வேளிர் குடி அரசன். மிஞிலி கோசர் குடி வீரன். மிஞிலியைத் தூண்டியவன் நன்னன். ஆய் எயினன் அதிகனைப் போலப் பறவைகளின் பாதுகாவலன். போர்க்களத்தில் தம்மைப் பாதுகாத்த ஆய் எயினன் காயம் பட்டுக் கிடப்பதைப் பார்த்த பறவைகள் அவனது புண்களைக் கொத்தித் தின்னாமல் வானத்தில் சிறகடித்துப் பறந்து அவனுக்கு நிழல் செய்தன. இந்தக் காட்சியைக் காணக்கூட நன்னன் வரவில்லையாம். இதனைக் கண்ட வேளிர்குடி மகளிர் ஓலமிட்டு அழுதனர். அகுதை பாண்டியன் கால்வழியில் வந்த சிற்றரசன். இவன் வேளிர்குடி மகளிரின் துன்பத்தைப் போக்கினான். பரணர் - அகநானூறு 208 :கோசர் சூழ்ச்சி செய்து நன்னனது மாமரத்தை வெட்டிப் பழிதீர்த்துக்கொண்டனர். பரணர் - குறுந்தொகை 73
கேள்வி: நன்னன் - நன்னன் வேண்மான் பற்றி நீங்கள் என்ன அறிந்துள்ளீர்கள்?
பதில்: * வியலூர் அரசன் :மாமூலனார் இவனது நாட்டில் சிறந்து விளங்கிய வியலூர் அழகைத் தன் பாடல்தலைவியின் முலைமுகட்டுக்கு உவமையாகக் காட்டியுள்ளார். மாமூலனார் - அகநானூறு 97